b'\n_START_ARTICLE_\nStiftelsen Nor\n_START_SECTION_\nStiftelsens \xc3\xb8vrige aktiviteter\n_START_PARAGRAPH_\nStiftelsen arbeider i tillegg med informasjon om bygningsvern og interi\xc3\xb8rhistorie, og ga i 2013 ut kunstboken  Sentiment. Med jevne mellomrom produserer man ulike konserter og kulturarrangementer som blant annet utstillinger og historiske omvisninger.\n_START_SECTION_\nKulturparken Nor\n_START_PARAGRAPH_\nHovedbygningen p\xc3\xa5 Nor er oppf\xc3\xb8rt i en tidlig sveitserstil, og ble tegnet og bygget av arkitekt og byggmester Johan Heinrich G\xc3\xbcnther Sch\xc3\xbcssler i perioden 1858-1859, for godseier Arne O. Lunderbye som var en av datidens st\xc3\xb8rste skogeiere. Hovedbygningen ble i 1919 bygget om til leiligheter, men ble til slutt vedtatt revet i 1991._NEWLINE_Etter at en vellykket redningsoperasjon ble stablet p\xc3\xa5 bena, ble eiendommen isteden totalrehabilitert av Stiftelsen Lunderbye-Nor, og \xc3\xa5pnet 7. Juni 1996 som kultursenter._NEWLINE_I 2001 ble b\xc3\xa5de Stiftelsen Lunderbye-Nor og kultursenteret avviklet, og eiendommen ble overtatt av Kongsvinger Kommune som benyttet hovedbygningen som kontorer og lagerlokale. Etter dette var bygget gradvis i sterkt forfall igjen. I 2009 ble hele eiendommen solgt til Kjetil Strandab\xc3\xb8 og Jan Wilhelm Sch\xc3\xbcssler som gjennom Kulturparken Nor har totalrehabilitert eiendommen som historisk museum og kulturhus. Kulturparken Nor \xc3\xa5pnet med konsert med Herborg Kr\xc3\xa5kevik 12. Juni 2010._NEWLINE_All restaurering av eiendommen er privatfinansiert. All kunst, antikviteter, utstillinger, innbo og l\xc3\xb8s\xc3\xb8re  er utl\xc3\xa5nt av familiene bak stiftelsen._NEWLINE_I de p\xc3\xa5f\xc3\xb8lgende \xc3\xa5rene har Kulturparken Nor blitt et kraftsenter for bygningsvern og interi\xc3\xb8rhistorie med flere permanente utstillinger.'